Irene Papas

Irene Papas (født Irene Lelekou 3. september 1926, død 14. september 2022) var en gresk sanger og skuespiller. Hun ble kjent for sin medvirking i filmene Kanonene på Navarone og Zorba the Greek. Papas medvirket i over 70 filmer. Hun støttet kommunistpartiet i Hellas og var uttalt motstander av militærdiktaturet som styrte landet fra 1967 til 1974. Kulturministeren i Hellas kommenterte dødsfallet da det ble kjent. Hennes siste filmrolle var i A Talking Picture (2003) av Manoel de Oliveira. Hennes sterke og uttrykksfulle ansikt var særlig virkningsfullt i nærbilder skriver The Guardian i minneordet. Papas studerte ved den kongelige teaterskolen i Aten og begynte karrieren som danser og sanger i tenårene før hun debuterte i film i 1948. I flere filmer spilte hun mot Anthony Quinn og hun medvirket i flere klassiske greske drama.

Ifølge hennes eget utsagn var hun født i 1929, mens hun mange steder ble oppgitt å være født i 1926. Også da hennes død ble meldt, skrev noen medier at hun var 96, mens andre beskrev henne som 93.

Referanser

Eksterne lenker 
 
 
 

Greske skuespillere
Greske sangere
Personer fra Korinthia